Beaucens

Beaucens (oksitaaniksi: Beucens) on kunta Lounais-Ranskassa Hautes-Pyrénées'n departementissa Occitanien alueella. Se sijaitsee Gave de Pau -joen varrella, noin 6 kilometriä Argelès-Gazostin kaupungista kaakkoon.

pienoiskuva|vasen|Château de Beaucens
Kunnan linna Château de Beaucens on rakennettu noin vuoden 1000 paikkeilla. Se oli aikanaan seudun mahtilinnoja. Nykyisin linna toimii Donjon des aigles -eläinpuistona, missä voi tutustua muun muassa petolintujen lentonäytöksiin.  

Kunnan alueella sijaitsee Hautacamin hiihtokeskus.

Lähteet

Aiheesta muualla

Luokka:Hautes-Pyrénées’n kunnat